Skaga-Heimir, blogg-Heimir og Heimríður

„Lentir þú í tjóni þegar rafmagnið fór af í fyrradag?“ spurði Heimir bílstjóri.
„Ja, bara tilfinningalegu,“ svaraði ég sannleikanum samkvæmt, enda háð rafmagni.
„Það kviknaði í á sveitabænum hjá foreldrum mínum. Þau voru að fara út úr dyrunum til Reykjavíkur þegar þau fundu reykjarlykt, það mátti ekki miklu muna að illa færi. Svo eyðilagðist heilinn í fjósamjaltadæminu (man ekki hvað Heimir kallaði tækið)“.

Skaga-Heimir henti mér út úr leið 27 í Mosó og ég fór beint upp í leið 15 hjá öðrum Heimi, bloggara og strætóbílstjóra, Fjeldsted. Var heilmikið að pæla í því að spyrja bílstjórann á leið 18 hvort hann héti Heimir líka en hann reyndist vera kona. Kannski heitir hún Heimríður.

Það var gaman að kíkja í vinnuna, ég var m.a. að ýta á eftir samstarfsfólkinu að kíkja í afmælið á sunnudaginn. Inga vinkona var í einhverju akstursstuði, kom og sótti mig og skutlaði mér svo alla leið á Skagann. Hún vildi ekki einu sinni koma upp í himnaríki, heldur dreif sig í bæinn aftur og heim, eflaust komin undir sæng, enda er veðrið til þess.
Ég er búin að ljúga að tilvonandi afmælisgestum að auðvitað verði afmælið stranglega bannað börnum, eins og venjulega, en svo gef ég undanþágur hægri og vinstri. Æ, afmælið er á sunnudegi, fjölskyldudegi, og á meðan börnin verða stillt inni á baðherbergi geta foreldrarnir notið sín og spjallað við annað fullorðið fólk.

Fyrri ummæli:
heldurðu ekki að hún heiti frekar Heimreið?

Ég mæti, vona að ég megi koma með Önnu, ætla að skilja eiginmanninn og börnin eftir heima. Hann varð voða feginn, örugglega einhver fótboltaleikur sem hann þarf að horfa á. Búinn að fá sér Sky sport og allt saman........

||

Tjón &#39; já my ass. Það er nú ein ástæðan fyrir strangri vinnuhelgi hjá mér. Heilinn í stærstu þvottavélinni minni, 2000 kg flykki, (sparkaði í hana og tognaði á fæti) dó við rafmagnsklúðrið og þessar elskur þarna á Ítalíu, sem eiga alltaf að eiga nýja heila þegar aðrir bila, eru bara í sumarfríi, og allt lokað.

Er að spá í að gaman væri að geta sagt svona annað slagið "Það var gaman að kíkja í vinnuna" hmmm kannski kemur einhvern tíman að því

||

já það verður sannarlega gaman að kíkja í afmæli :) takk fyrir heimboð, mæti sko örugglega ;)

Ummæli:
Hvað gerðirðu af þér í strætó í dag til að verðskulda að vera hent út úr honum?

Verkefni: Tilfinning
Merking: Hlutlaust